— 612 — 



leurs conseils ne sont troubles par une division et par object nouveau 

 plus désirable rjue cclluy qui se présente. Ce qui me semble eslre in- 

 dubitablement en la jeunesse d'un Prince qui a la réputation d'avoir le 

 sens meur devant les ans, et ausy courageux et d'ausy grande espoirance 

 que Prince qui soit né de laage des hommes. Monsieur, vous sçavez fort 

 bien combien la maison d'Autriche seroit agrandie sur la maison de 

 France , si elle estoit renforcée de ce royaume. Et n'y a point de doubte 

 quelle ne donnast pour tousjours par cy après la loy à la France. Et est 

 chose seure qu'elle contraindroit le Roy à rompre la paix qu'il a donnée 

 à ses subjects. Davantage, si par ce mariage n'est donné satisfaction au 

 grand coeur de Monseigneur frère du Roy pour l'occuper et luy donner 

 matière de faire plus grands deseings, il ne fault point doubterque tous 

 ceulx qui prennent la couleur et prétexte de la religion pour advancer 

 les moiens de la division et ruyne de la France, affin d'agrandir la 

 maison d'Autriche, ne proposent à Monsieur le duc d'Anjou quelques 

 mariages, qui sera au despens de la couronne de la France, si la bonne 

 nature et amitié d'entre les frères ne résiste à leur malicieux deseing; 

 mais il ne s'en sçauroit proposer duquel se doive espoirer plus de gran- 

 deur, non seulement à luy, mais à toute la maison de France, en gaignant 

 le dessus sur la maison d'Autriche, laquelle veult, soubs couverture et 

 douceur du mariage du Roy, faire avaller ceste cuvée et gaigner ung 

 royaume, sans qu'il luy soit donné empeschement. Et ne fault point 

 doubter que, si le mariage de l'archiduc se faict, qu'il ne soit en peu de 

 temps mieulx obéy que n'a esté le roy Philippe, et ce moiennant le 

 danger de la religion. Et leur sera aisé de nous donner la loy, ou pour 

 le moins de nous faire redoubter la ruyne de la France par division et 

 guerres civiles. Au contraire si ce bien est réservé pour nos Princes , il y 

 aura bien de quoy rendre la pareille à ceux qui ont dressé tous leurs 

 conseils à procurer que la France se ruynast par une guerre civile , voyans 

 que, par guerres ouvertes , jamais ils n'auroient peu parvenir a leur in- 

 tention. Pour amour du mal qu'ils ont faict, Monseigneur pouroit inste- 

 ment avec forces du Roy, faveur d'Angleterre et moiens du prince 

 d'Orange, avoir la confiscation de la Flandre par droict de féodalité pour 

 félonie commise. Et ausy la maison d'Autriche, qui se bastit l'empire 

 héridilairc et la monarchie, trouveroit en ung instant deux frères, roys 

 ausy puissants I'ung que l'autre, pour contre poid de son ambition , lig- 

 gués avec les princes protestans de l'AUemaigne , et auroient les deux 

 frères plus de part en l'empire que ceulx qui se veulent atribuer par lu 

 ruyne des anciennes maisons de la Germanye, comme de la maison de 

 Saxe, et des princes Palatins , qui sont amateurs de la couronne de France 

 Le partage de Monsieur d'Alençon seroit aisé à trouver en le duché de 

 Milan, avec la laveur de l'AUemaigne , des Suisses ausy et des princes 

 italiens (levolieux de la France, et si besoing èstoil pour le recouvrement 



